หากมาหน้าเทศกาลจะรอนานมากครับ ต้องมาจองคิวกับเจ้ๆเจ้าของร้านตรงโต๊ะคิดเงินก่อนนะครับ ระหว่างที่รอก็สั่งอาหารกันไปก่อน รอคิวประมาณครึ่งชม. ได้ ร้านไม่มีที่จอดรถต้องหาเอาเอง บรรยากาศร้านเป็นอารมณ์เหมือนพวกร้านอาหารบ้านไม้ทางเหนือ ถือว่าบางมุมสวยเลยทีเดียวครับ

กลุ่มเราสั่งไก่ทอด (คะแนน 4/5) ไก่ทอดโกศล (3/5) ลาบไก่ (3/5) แกงเขียวหวานไก่ (3/5) ชุดน้ำยาไก่ (4/5) เรามากันสามคนและด้วยความไม่คุ้นกับเมนูเท่าไหร่ ตอนสั่งเขียวหวานกับน้ำยาไก่ สั่งอันหนึ่งใหญ่กับอันหนึ่งเล็กจำนวนแกงให้มาตาม size ที่สั่งนะ แต่ขนมจีนที่ติดมาแต่ละชุดจานใหญ่เท่ากันเลยครับ แล้วเราก็สั่งข้าวเหนียวมาด้วย เลยจุกแป้งกันไปเลย (คิดดูโต๊ะที่นั่งข้างๆยังเอาข้าวสวยมาให้ถ้วยหนึ่งเลย เพราะเขาสั่งเกิน) ขอให้ระมัดระวังการสั่งแป้งมาก็แล้วกันนะครับ